pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองปลัด พม. กำชับ จนท. เร่งช่วยเหลือชายวัย 53 ปี ป่วยเป็นโรคเส้นเลือดในสมองตีบ กระเพาะปัสสาวะอักเสบ นอนป่วยติดเตียง ไม่สามารถช่วยเหลือตัวเองได้ ถูกลูกนำมาทิ้งไว้ที่ รพ. ที่ จ.ชุมพร
วันพุธที่ 23 สิงหาคม 2560
รองปลัด พม. กําชับ จนท. เร่งช่วยเหลือชายวัย 53 ปี ป่วยเป็นโรคเส้นเลือดในสมองตีบ กระเพาะปัสสาวะอักเสบ นอนป่วยติดเตียง ไม่สามารถช่วยเหลือตัวเองได้ ถูกลูกนํามาทิ้งไว้ที่ รพ. ที่ จ.ชุมพร
รองปลัด พม. กําชับ จนท. เร่งช่วยเหลือชายวัย 53 ปี ป่วยเป็นโรคเส้นเลือดในสมองตีบ และกระเพาะปัสสาวะอักเสบ นอนป่วยติดเตียง ไม่สามารถช่วยเหลือตัวเองได้ ถูกลูกนํามาทิ้งไว้ที่ รพ. ที่ จ.ชุมพร พร้อมเร่งช่วยเหลือหญิงวัย 72 ปี ที่ลูกชายฆ่าตัวตาย ที่ จ.สุรินทร์
วันนี้ (23 ส.ค. 60) เวลา 08.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์เปิดเผยว่าว่าที่ร้อยตรี ศรัณย์ สมานพันธ์ รองปลัดว่าการกระทรวงการพัฒนาสังคมและความมั่นคงของมนุษย์ (รองปลัด พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 697/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
ว่าที่ร้อยตรี ศรัณย์กล่าวว่า จากกรณีชายวัย 53 ปี ป่วยเป็นโรคเส้นเลือดในสมองตีบ และกระเพาะปัสสาวะอักเสบ ร่างกายผอมซูบ นอนป่วยติดเตียง ไม่สามารถช่วยเหลือตัวเองได้ รวมทั้งไม่สามารถพูดได้ ต้องใส่เครื่องช่วยหายใจตลอดเวลา ซึ่งถูกผู้เป็นลูกนํามาทิ้งไว้ที่โรงพยาบาล แล้วหนีหายไป โดยที่ไม่เคยกลับมาเหลียวแล ที่จังหวัดชุมพร นั้น ตนได้กําชับให้พัฒนาสังคมและความมั่นคงของมนุษย์จังหวัดชุมพร (พมจ.ชุมพร) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และให้การช่วยเหลือในเบื้องต้นตามภารกิจด้านคนพิการของกระทรวง พม. พร้อมมอบสิ่งของเครื่องใช้ที่จําเป็น และประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของชายดังกล่าวอย่างใกล้ชิด อีกทั้ง ประสานหน่วยงานในพื้นที่ช่วยเหลือเรื่องการติดตาม หาญาติเพื่อรับตัวชายคนดังกล่าวไปดูแล นอกจากนี้ ได้ให้คําปรึกษาแนะนําในการช่วยเหลือดูแลเรื่องสวัสดิการสังคม เพื่อขอรับสิทธิตามกฎหมายตามความเหมาะสม เพื่อคุณภาพชีวิตที่ดีในระยะยาว พร้อมร่วมกันหาแนวทาง การช่วยเหลือดูแลในระยะยาวต่อไป
ว่าที่ร้อยตรี ศรัณย์กล่าวเพิ่มเติมว่า จากกรณีชายวัย 42 ปี มีอาการเครียดหลังเลิกรากับภรรยา จึงก่อเหตุ ผูกคอเสียชีวิต ต่อหน้าแม่แก่ชราวัย 72 ปี ที่ร่างกายไม่แข็งแรง สายตาพร่ามัวมองเห็นไม่ชัด ซึ่งสร้างความเศร้าโศกเสียใจให้กับหญิงชราเป็นอย่างมาก เนื่องจากอาศัยอยู่เพียงลําพังกับลูกชายแค่ 2 คน ที่อําเภอศีขรภูมิ จังหวัดสุรินทร์ นั้น ตนได้กําชับให้พัฒนาสังคมและความมั่นคงของมนุษย์จังหวัดสุรินทร์ (พมจ.สุรินทร์) พร้อมหน่วยงานที่เกี่ยวข้อง ในพื้นที่ เร่งลงพื้นที่เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านผู้สูงอายุของกระทรวง พม. พร้อมเร่งเยียวยาฟื้นฟูสภาพจิตใจของหญิงชราคนดังกล่าวอย่างใกล้ชิดโดยด่วน พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยอย่างต่อเนื่อง และเฝ้าติดตามเยี่ยมบ้านหญิงชราดังกล่าวเป็นระยะๆ นอกจากนี้ ให้ความช่วยเหลือดูแลเรื่องการให้คําปรึกษาแนะนําเกี่ยวกับสวัสดิการสังคม เพื่อขอรับสิทธิตามกฎหมายตามความเหมาะสม เพื่อคุณภาพชีวิตที่ดีในระยะยาวต่อไป
รัฐบาลไทย-ข่าวทำเนียบรัฐบาล-​ภาคธุรกิจจีนเชื่อมั่นไทยเป็นสถานที่ที่เหมาะแก่การลงทุนที่ดีและมีศักยภาพ
วันพุธที่ 30 พฤษภาคม 2561
​ภาคธุรกิจจีนเชื่อมั่นไทยเป็นสถานที่ที่เหมาะแก่การลงทุนที่ดีและมีศักยภาพ
​ภาคธุรกิจจีนเชื่อมั่นไทยเป็นสถานที่ที่เหมาะแก่การลงทุนที่ดีและมีศักยภาพ
วันนี้ (30 พฤษภาคม 2561) เวลา 15.00 น. นาย Zhao Tao ประธานสมาคมการค้า Air Business College พร้อมคณะนักธุรกิจจากสาธารณรัฐประชาชนจีน เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสเดินทางเยือนไทย ณ ห้องสีม่วง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ สรุปสาระสําคัญการหารือ ดังนี้
นายกรัฐมนตรียินดีที่ทราบว่า ประธานสมาคมการค้า Air Business College และคณะนักธุรกิจชาวจีนเดินทางมาเยือนไทยในครั้งนี้ เพื่อศึกษาลู่ทางการลงทุนในไทย ความร่วมมือทางเศรษฐกิจไทย - จีน ที่มีพัฒนาการที่ดีขึ้นอย่างมากในช่วงที่ผ่านมา จีนได้ก้าวขึ้นมาเป็นคู่ค้าอันดับ 1 ของไทย ทั้งในด้านการนําเข้าและการส่งออก ขณะนี้ รัฐบาลมีนโยบายและโครงการสําคัญที่จีนสามารถเข้ามามีส่วนร่วมได้ เช่น Thailand 4.0 ประเทศไทย +1 และโครงการ EEC ซึ่งจะได้รับสิทธิประโยชน์ต่าง ๆ จากรัฐบาลด้วย รวมทั้งยังจะเป็นการเชื่อมโยงยุทธศาสตร์สําคัญ โดยเฉพาะ ยุทธศาสตร์ Connectivity ของไทย กับยุทธศาสตร์ Belt One Road Initiative ของจีน เชื่อมั่นว่า จะมีส่งเสริมความร่วมมือทางเศรษฐกิจของสองประเทศให้ใกล้ชิดยิ่งขึ้นได้
โอกาสนี้ ประธานสมาคมการค้า Air Business College กล่าวแสดงความสนใจที่จะเข้ามาลงทุนในโครงการเขตพื้นที่เศรษฐกิจพิเศษภาคตะวันออก (EEC) โดยเฉพาะในอุตสาหกรรมยา อสังหาริมทรัพย์ การศึกษา การเงิน วัฒนธรรม การท่องเที่ยว และโรงงานอุตสาหกรรม ซึ่งจีนก็ได้มีการตั้งเขตเศรษฐกิจพิเศษมากว่า 40 ปีเช่นกัน จึงพร้อมที่จะนําความรู้และประสบการณ์ในด้านต่าง ๆ มาแลกเปลี่ยนกัน เพื่อพัฒนาประเทศได้อย่างยั่งยืน ซึ่งจะสอดคล้องกับนโยบาย Thailand 4.0 ของไทย นอกจากนี้ ประธานสมาคมการค้า Air Business College ยังชื่นชมกระบวนการทํางานของไทยในการขับเคลื่อนประเทศ และเชื่อมั่นว่าไทยเป็นสถานที่ที่เหมาะแก่การลงทุนที่ดีและมีศักยภาพ และสามารถรองรับการลงทุนจากต่างประเทศในระยะยาว
ทั้งสองฝ่ายได้พูดคุยแลกเปลี่ยนถึงทิศทางเศรษฐกิจไทย - จีน โดยทั้งรัฐบาลไทยและจีน ต่างมุ่งมั่นส่งเสริมการลงทุนบนหลักการแข่งขันที่เป็นธรรมและมีความรับผิดชอบต่อสังคม โดยใช้ฐานเศรษฐกิจดิจิทัลและการพัฒนานวัตกรรมเป็นหลัก ซึ่งไทยมีโอกาสเรียนรู้จากความก้าวหน้าในด้านการพัฒนาเทคโนโลยีชั้นสูงของจีน ทั้งนี้ ไทยและจีนจะร่วมมือกันขับเคลื่อนเศรษฐกิจใหม่นี้ต่อไปในอนาคตด้วยกัน ภายใต้การคํานึงถึงสิ่งแวดล้อมและการดูแลประชาชนในพื้นที่เป็นสําคัญ
รัฐบาลไทย-ข่าวทำเนียบรัฐบาล-ก.แรงงาน ซ้อมอพยพหนีไฟ รณรงค์ทุกภาคส่วนขับเคลื่อน ‘Safety Thailand’
วันพุธที่ 1 สิงหาคม 2561
ก.แรงงาน ซ้อมอพยพหนีไฟ รณรงค์ทุกภาคส่วนขับเคลื่อน ‘Safety Thailand’
ปลัดแรงงาน นําทีมฝึกซ้อมดับเพลิงและอพยพหนีไฟ พร้อมรณรงค์ให้สถานประกอบกิจการ หน่วยงานรัฐวิสาหกิจ และหน่วยงานราชการ ขับเคลื่อนนโยบาย‘Safety Thailand’ และปฏิบัติตาม พ.ร.บ.ความปลอดภัย อาชีวอนามัย และสภาพแวดล้อมในการทํางาน พ.ศ.2554
วันที่ 1 สิงหาคม 2561 เวลา 11.00 น. นายจรินทร์ จักกะพาก ปลัดกระทรวงแรงงาน เป็นประธานอํานวยการดับเพลิงโครงการฝึกซ้อมดับเพลิงและฝึกซ้อมอพยพหนีไฟ อาคารกระทรวงแรงงาน ประจําปี 2561 โดยมีนายวรานนท์ ปีติวรรณ รองปลัดกระทรวงแรงงาน เป็นผู้อํานวยการดับเพลิง ณ บริเวณด้านล่างอาคารกระทรวงแรงงาน โดยวัตถุประสงค์ในการฝึกซ้อมฯ เพื่อให้ผู้บริหาร ข้าราชการ เจ้าหน้าที่ของหน่วยงานในสังกัดกระทรวงแรงงานตระหนักรู้ถึงความปลอดภัย อาชีวอนามัย และสภาพแวดล้อมในการทํางาน สามารถอพยพได้อย่างปลอดภัยหากเกิดเหตุฉุกเฉิน และเพื่อเป็นการขับเคลื่อนนโยบายด้านความปลอดภัย อาชีวอนามัยของประเทศไทย (Safety Thailand) หน่วยราชการต้องปฏิบัติตามมาตรา 3 วรรคสอง แห่งพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 ประกอบกฎกระทรวงกําหนดมาตรฐานในการบริหาร จัดการ และดําเนินการ ด้านความปลอดภัย อาชีวอนามัย และสภาพแวดล้อมในการทํางานเกี่ยวกับการป้องกันและระงับอัคคีภัย พ.ศ. 2555 ให้ส่วนราชการดําเนินการฝึกซ้อมดับเพลิงและอพยพหนีไฟ เพื่อเตรียมความพร้อม และสามารถรองรับกรณีเกิดเหตุความไม่ปลอดภัยจากอัคคีภัย ซึ่งการฝึกซ้อมฯ ในครั้งนี้ ได้รับการสนับสนุนวิทยากรจากบริษัท ซีพี ออลล์ จํากัด (มหาชน) สนับสนุนรถดับเพลิงและอุปกรณ์การฝึกซ้อมฯ จากสถานีดับเพลิงสุทธิสาร โรงพยาบาลทหารผ่านศึก และสถานีตํารวจนครบาลดินแดง
ปลัดกระทรวงแรงงาน กล่าวเพิ่มเติมว่า กระทรวงแรงงานให้ความสําคัญกับความปลอดภัยในการทํางาน โดยเฉพาะอย่างยิ่งในสถานประกอบกิจการที่มีอาคารสูง หรืออาคารขนาดใหญ่และมีคนทํางานจํานวนมาก หรือแม้แต่ในสถานที่ราชการก็มีความเสี่ยงต่อเหตุเพลิงไหม้ได้เช่นกัน จึงได้จัดให้มีการฝึกซ้อมดับเพลิงและอพยพหนีไฟโดยการจําลองสถานการณ์จริงเป็นประจําทุกปี เพื่อสร้างความรู้ความเข้าใจเกี่ยวกับการดับเพลิงด้วยเครื่องมือและอุปกรณ์ การช่วยเหลือผู้ประสบภัย และการฝึกซ้อมหนีไฟให้แก่ข้าราชการเจ้าหน้าที่ของกระทรวงแรงงาน เพื่อเตรียมความพร้อมให้กับบุคลากรหากเกิดเหตุเพลิงไหม้จริง ตลอดจนเป็นแบบอย่างให้กับหน่วยงาน สถานประกอบกิจการต่างๆ ได้ตระหนักถึงความสําคัญในเรื่องนี้ รวมทั้งให้ความสําคัญกับการขับเคลื่อนนโยบายความปลอดภัยและอาชีวอนามัยของประเทศไทย (Safety Thailand)
ทั้งนี้ สถานประกอบกิจการหรือหน่วยงานต่างๆ สามารถติดต่อเพื่อขอคําแนะนําเกี่ยวกับมาตรการการปฏิบัติตามกฎหมายการฝึกซ้อมดับเพลิงและอพยพหนีไฟ ได้ที่สํานักงานสวัสดิการและคุ้มครองแรงงานกรุงเทพมหานครพื้นที่ 1-10 สํานักงานสวัสดิการและคุ้มครองแรงงานจังหวัดทั่วประเทศ และกองความปลอดภัยแรงงาน กรมสวัสดิการและคุ้มครองแรงงาน ส่วนแยกตลิ่งชัน หรือ โทร.สายด่วนกระทรวงแรงงาน 1506 กด 3
--------------------
รัฐบาลไทย-ข่าวทำเนียบรัฐบาล-4 องค์กรชาวไร่อ้อย ตบเท้าเข้าขอบคุณนายกฯ ภายหลัง ครม. อัดงบฯหมื่นล้านช่วยเหลือฤดูการผลิตปี 2562/2563 สุริยะ ตั้งเป้าเริ่มจ่ายเงินช่วยเหลือภายในสิ้นเดือนมิถุนายนนี้
วันศุกร์ที่ 12 มิถุนายน 2563
4 องค์กรชาวไร่อ้อย ตบเท้าเข้าขอบคุณนายกฯ ภายหลัง ครม. อัดงบฯหมื่นล้านช่วยเหลือฤดูการผลิตปี 2562/2563 สุริยะ ตั้งเป้าเริ่มจ่ายเงินช่วยเหลือภายในสิ้นเดือนมิถุนายนนี้
​นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยภายหลังจากให้ผู้บริหาร 4 องค์กรชาวไร่อ้อย  ตบเท้าเข้าขอบคุณนายกฯ ภายหลัง ครม. อัดงบฯหมื่นล้านช่วยเหลือฤดูการผลิตปี 2562/2563 สุริยะ ตั้งเป้าเริ่มจ่ายเงินช่วยเหลือภายในสิ้นเดือนมิถุนายน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรมเปิดเผยภายหลังจากให้ผู้บริหาร 4 องค์กรชาวไร่อ้อย ประกอบด้วย สหพันธ์ชาวไร่อ้อยแห่งประเทศไทย ชมรมสถาบันชาวไร่อ้อยภาคอีสาน สหสมาคมชาวไร่อ้อยแห่งประเทศไทย และสมาพันธ์ชาวไร่อ้อยแห่งประเทศไทย เข้าพบเพื่อแสดงความขอบคุณ พล.อ.ประยุทธ์ จันทร์โอชา นายกรัฐมนตรี และรัฐบาล ภายหลังการประชุมคณะรัฐมนตรี เมื่อวันที่ 9 มิถุนายน 2563 เห็นชอบโครงการเงินช่วยเหลือเกษตรกรชาวไร่อ้อยเพื่อซื้อปัจจัยการผลิตฤดูการผลิตปี 2562/2563 ตามที่กระทรวงอุตสาหกรรมเสนอ
นายสุริยะ กล่าวว่า สืบเนื่องจากปีนี้เกษตรกรชาวไร่อ้อยได้รับผลกระทบจากภัยแล้งเป็นอย่างมาก ทําให้ผลผลิตลดลงจากที่เคยคาดการณ์ไว้ว่าจะอยู่ที่ประมาณ 100 ล้านตัน แต่ในความเป็นจริงมีปริมาณอ้อยเข้าหีบเพียง 74.89 ล้านตันเท่านั้น นอกจากนี้ต้นทุนการผลิตในการทําไร่อ้อยก็สูงขึ้นจากเดิมที่ประมาณการไว้ว่าจะอยู่ที่ 1,110 บาท/ตัน เป็น 1,419 บาท/ตัน กระทรวงอุตสาหกรรม ซึ่งเป็นหน่วยงานหลักในการกํากับดูแลอุตสาหกรรมอ้อยและน้ําตาลทราย ได้เล็งเห็นถึงความสําคัญในการประกอบอาชีพของเกษตรกรชาวไร่อ้อยทั่วประเทศ จึงได้ผลักดันโครงการเงินช่วยเหลือเกษตรกรชาวไร่อ้อยเพื่อซื้อปัจจัยการผลิตมาอย่างต่อเนื่อง เพื่อเป็นการบรรเทาความเดือดร้อนให้กับเกษตรกรชาวไร่อ้อย โดยเฉพาะชาวไร่อ้อยรายเล็ก ให้สามารถเข้าถึงปัจจัยการผลิตที่จําเป็น และสามารถนําไปเป็นเงินทุนหมุนเวียนในการประกอบอาชีพต่อไป ทั้งนี้ ได้กําชับให้สํานักงานคณะกรรมการอ้อยและน้ําตาลทราย เร่งประสานธนาคารเพื่อการเกษตรและสหกรณ์การเกษตร (ธ.ก.ส.) เตรียมความพร้อมจ่ายเงินช่วยเหลือฯ ภายในสิ้นเดือนมิถุนายนนี้ พร้อมทั้งกํากับดูแลการจ่ายเงินให้แก่เกษตรกรชาวไร่อ้อยคู่สัญญาที่มีสิทธิ์ได้รับเงินช่วยเหลือตามโครงการเงินช่วยเหลือเกษตรกรชาวไร่อ้อยเพื่อซื้อปัจจัยการผลิต อย่างโปร่งใส ถูกต้องครบถ้วนตามข้อเท็จจริง
นายปารเมศ โพธารากุล ประธานสหพันธ์ชาวไร่อ้อยแห่งประเทศไทย กล่าวปิดท้ายว่า เกษตรกรชาวไร่อ้อยทั่วประเทศต่างรู้สึกซาบซึ้งในการปฏิบัติงานจากทุกหน่วยงานที่เกี่ยวข้อง โดยเฉพาะกระทรวงอุตสาหกรรมในการผลักดันโครงการเงินช่วยเหลือฯ เพื่อบรรเทาความเดือดร้อนให้แก่เกษตรกรชาวไร่อ้อยทั่วประเทศ ซึ่งเกษตรกรชาวไร่อ้อยเองก็มีความยินดีพร้อมปฏิบัติตามมาตรการต่าง ๆ ที่รัฐบาลขอความร่วมมืออย่างเต็มที่
รัฐบาลไทย-ข่าวทำเนียบรัฐบาล-เตรียมตัวทดสอบความรู้เป็นผู้สอบบัญชีภาษีอากร (Tax Auditor) กับกรมสรรพากร รับสมัครตั้งแต่วันที่ 1 - 16 พฤษภาคม 2560
วันพฤหัสบดีที่ 20 เมษายน 2560
เตรียมตัวทดสอบความรู้เป็นผู้สอบบัญชีภาษีอากร (Tax Auditor) กับกรมสรรพากร รับสมัครตั้งแต่วันที่ 1 - 16 พฤษภาคม 2560
กรมสรรพากร เปิดรับสมัครผู้สําเร็จการศึกษาปริญญาตรี (สาขาทางการบัญชี) เข้ารับการทดสอบเป็นผู้สอบบัญชีภาษีอากร (Tax Auditor) สมัครผ่านเครือข่ายอินเทอร์เน็ตที่ www.rd.go.th เท่านั้น เริ่มตั้งแต่วันที่ 1 - 16 พฤษภาคม 2560
กรมสรรพากรจะเปิดรับสมัครทดสอบความรู้เป็นผู้สอบบัญชีภาษีอากร (Tax Auditor) ครั้งที่ 42 (2/2560) โดยผู้ประสงค์จะเข้ารับการทดสอบต้องสําเร็จการศึกษาไม่ต่ํากว่าปริญญาตรีทางการบัญชีหรือประกาศนียบัตรทางการบัญชี ผู้สนใจสามารถยื่นคําขอเข้ารับการทดสอบทางอินเทอร์เน็ตที่เว็บไซต์กรมสรรพากร www.rd.go.th เพียงช่องทางเดียวเท่านั้น ตลอด 24 ชั่วโมง ไม่เว้นวันหยุดราชการ ตั้งแต่วันที่ 1 - 16 พฤษภาคม 2560 โดยจะประกาศรายชื่อผู้มีสิทธิเข้ารับการทดสอบในวันที่ 2 มิถุนายน 2560 และจะดําเนินการทดสอบในวันที่ 10 - 11 มิถุนายน 2560 ณ โรงเรียนศรีอยุธยา ในพระอุปถัมภ์ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ถนนศรีอยุธยา เขตราชเทวี กรุงเทพฯ จากนั้นจะประกาศผลการทดสอบเป็นผู้สอบบัญชีภาษีอากร ในวันที่ 30 สิงหาคม 2560
ทั้งนี้ หากมีข้อสงสัยประการใด สามารถติดต่อสอบถามได้ที่หมายเลขโทรศัพท์ 0 2272 8188 ในวันและเวลาราชการ หรือที่สํานักมาตรฐานการสอบบัญชีภาษีอากร ชั้น 17 อาคารกรมสรรพากร เลขที่ 90 ซอยพหลโยธิน 7 ถนนพหลโยธิน แขวงสามเสนใน เขตพญาไท กรุงเทพฯ
กรมสรรพากร เต็มที่ เต็มใจ ให้ประชาชน
สํานักบริหารกลาง ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ปลัดฯ กอบชัย หารือกับ บริษัท พีทีที โกลบอล
วันศุกร์ที่ 22 พฤศจิกายน 2562
ปลัดฯ กอบชัย หารือกับ บริษัท พีทีที โกลบอล
ปลัดฯ กอบชัย หารือกับ บริษัท พีทีที โกลบอล
วันนี้ (22 พฤศจิกายน 2562) นายกอบชัย สิงสิทธิสวัสดิ์ ปลัดกระทรวงอุตสาหกรรม เป็นประธานการประชุมหารือระหว่างกระทรวงอุตสาหกรรมกับบริษัท พีทีที โกลบอล เคมิคอล จํากัด (มหาชน) เกี่ยวกับการจัดทําโครงการเม็ดพลาสติกหมุนเวียนคุณภาพสูงในประเทศไทย ซึ่งเชื่อมโยงกับนโยบายเศรษฐกิจหมุนวียน (Circular Economy) ของรัฐบาล โดยมีนายประกอบ วิวิธจินดา อธิบดีกรมโรงงานอุตสาหกรรม ร่วมหารือด้วย ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมพิธีเจริญพระพุทธมนต์ ณ ลานพระราชวังดุสิต
วันศุกร์ที่ 28 กรกฎาคม 2560
กระทรวงอุตสาหกรรม ร่วมพิธีเจริญพระพุทธมนต์ ณ ลานพระราชวังดุสิต
พิธีเจริญพระพุทธมนต์ถวายพระราชกุศลพระบาทสมเด็จพระปรมินทรมหาภูมิพลอดุลยเดช และถวายพระพรชัยมงคลกับถวายพระราชกุศล สมเด็จพระนางเจ้าสิริกิติ์พระบรมราชินีนาถ ในรัชกาลที่ 9 และสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 65 พรรษา 28 กรกฎาคม 2560
วันที่ 27 กรกฎาคม 2560 นายสมคิด วงศ์ไชยสุวรรณ รองปลัดกระทรวงอุตสาหกรรม พร้อมด้วยข้าราชการกระทรวงอุตสาหกรรม ร่วมพิธีเจริญพระพุทธมนต์ถวายพระราชกุศลพระบาทสมเด็จพระปรมินทรมหาภูมิพลอดุลยเดช และถวายพระพรชัยมงคลกับถวายพระราชกุศล สมเด็จพระนางเจ้าสิริกิติ์พระบรมราชินีนาถ ในรัชกาลที่ 9 และสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 65 พรรษา 28 กรกฎาคม 2560 โดยมีสมเด็จพระอริยวงศาคตญาณ สมเด็จพระสังฆราช สกลมหาสังฆปรินายก ทรงเป็นประธานฝ่ายสงฆ์ นําพระสงฆ์ 241 รูป สวดพระพุทธมนต์ โดยมี พล.อ.ประยุทธ์ จันทร์โอชา นายกรัฐมนตรี เป็นประธานในพิธี ณ บริเวณลานพระราชวังดุสิต
รัฐบาลไทย-ข่าวทำเนียบรัฐบาล-รัฐบาลเตรียมจัดกิจกรรมวันพ่อแห่งชาติ 5 ธันวาคม 2562 น้อมรำลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันจันทร์ที่ 18 พฤศจิกายน 2562
รัฐบาลเตรียมจัดกิจกรรมวันพ่อแห่งชาติ 5 ธันวาคม 2562 น้อมรําลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รัฐบาลเตรียมจัดกิจกรรมวันพ่อแห่งชาติ 5 ธันวาคม 2562 น้อมรําลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (15 พ.ย.62) เวลา 13.30 น. ณ ห้องประชุม 109 สํานักงานปลัดสํานักนายกรัฐมนตรี ทําเนียบรัฐบาล นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานการประชุมเตรียมการจัดกิจกรรมวันพ่อแห่งชาติ ในวันที่ 5 ธันวาคม 2562 ที่จะถึงนี้ ซึ่งเป็นวันคล้ายวันเฉลิมพระชนมพรรษา พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 และเป็นวันพ่อแห่งชาติ โดยรัฐบาลได้จัดกิจกรรมวันพ่อแห่งชาติพร้อมกันทั้งในส่วนกลางและส่วนภูมิภาค ระหว่างวันที่ 5 -14 ธันวาคม 2562 ประกอบด้วยกิจกรรมสําคัญ อาทิ กิจกรรมบําเพ็ญกุศล หรือบําเพ็ญสาธารณประโยชน์ เพื่ออุทิศถวายพระราชกุศล กิจกรรมเทิดพระเกียรติและเชิดชูสดุดีพระเกียรติคุณ และกิจกรรมน้อมรําลึกในพระมหากรุณาธิคุณ ซึ่งมีส่วนราชการต่างๆ หลายหน่วยงานร่วมกันจัด เพื่อระลึกถึงพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
สําหรับในช่วงเช้าของวันที่ 5 ธันวาคม จะมีพิธีทําบุญตักบาตรและบําเพ็ญกุศลถวายเป็นพระราชกุศล พร้อมถวายราชสักการะหน้าพระบรมฉายาลักษณ์ ที่ท้องสนามหลวง พร้อมกันนี้ รัฐบาลได้เชิญชวนสวมใส่เสื้อผ้าโทนสีเหลืองขณะร่วมกิจกรรม
.....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส. จัดงานเสวนาพลังเยาวชนไทยกับทรัพยากรธรรมชาติและสิ่งแวดล้อม โครงการเยาวชนไทยกับสิ่งแวดล้อม (Youth Environment Forum 2018)
วันอังคารที่ 26 มิถุนายน 2561
ทส. จัดงานเสวนาพลังเยาวชนไทยกับทรัพยากรธรรมชาติและสิ่งแวดล้อม โครงการเยาวชนไทยกับสิ่งแวดล้อม (Youth Environment Forum 2018)
กระทรวงทรัพยากรธรรมชาติและสิ่งแวดล้อม โดย กรมส่งเสริมคุณภาพสิ่งแวดล้อม จัดงานเสวนาพลังเยาวชนไทยกับทรัพยากรธรรมชาติและสิ่งแวดล้อม ในโครงการเยาวชนไทยกับสิ่งแวดล้อม (Youth Environment Forum 2018)
ทส. จัดงานเสวนาพลังเยาวชนไทยกับทรัพยากรธรรมชาติและสิ่งแวดล้อม โครงการเยาวชนไทยกับสิ่งแวดล้อม (Youth Environment Forum 2018)
กระทรวงทรัพยากรธรรมชาติและสิ่งแวดล้อม โดย กรมส่งเสริมคุณภาพสิ่งแวดล้อม จัดงานเสวนาพลังเยาวชนไทยกับทรัพยากรธรรมชาติและสิ่งแวดล้อม ในโครงการเยาวชนไทยกับสิ่งแวดล้อม (Youth Environment Forum 2018) เพื่อระดมความคิดเห็นเยาวชนเกี่ยวกับผลกระทบเรื่องสิ่งแวดล้อมในประเทศไทย และร่วมศึกษาแนวทาง มุมมองของเยาวชนในประเด็นการดูแลรักษาสิ่งแวดล้อมในประเทศไทย และเข้ามามีบทบาทในการคิด สร้างสรรค์ และพัฒนางานด้านสิ่งแวดล้อมเพื่อให้บรรลุเป้าหมายการพัฒนาที่ยั่งยืน เป็นกลกไกด้านการพัฒนาสิ่งแวดล้อมที่สามารถดําเนินงานได้อย่างเข้มแข็งและมั่นคงในอนาคตต่อไป โดยโครงการนี้จัดขึ้นระหว่างวันที่ 25-26 มิถุนายน 2561 ณ โรงแรมเจ้าพระยาปาร์ค กรุงเทพ มีนิสิต นักศึกษาจากสถาบันอุดมศึกษาทั้งภาครัฐและเอกชนเข้าร่วมกิจกรรมกว่า 200 คน
โดยในวันนี้ (26 มิถุนายน 2561) เวลา 13.30 น. มีการจัดเสวนา "พลังเยาวชนไทยกับทรัพยากรธรรมชาติและสิ่งแวดล้อม" โดยผู้แทนผู้แทนนิสิต นักศึกษาผู้เข้าร่วมกิจกรรม ณ ห้องอารีย์สัมพันธ์ กรมส่งเสริมคุณภาพสิ่งแวดล้อม โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) ได้เข้าร่วมชมการเสวนาดังกล่าว และได้กล่าวชื่นชมการนําเสนอ ให้โอวาทพร้อมทั้งข้อเสนอแนะแนวทางปฏิบัติแก่เยาวชน นิสิต นักศึกษา และสนับสนุนให้มีการจัดกิจกรรมเช่นนี้อีก
ภาพ ข่าว และเผยแพร่: อาทิตยา/ระพีพัฒน์
รัฐบาลไทย-ข่าวทำเนียบรัฐบาล-รมช.สมชาย ร่วมเปิดโรงงานผลิตรถบรรทุกรายใหญ่จากสวีเดน
วันศุกร์ที่ 22 กุมภาพันธ์ 2562
รมช.สมชาย ร่วมเปิดโรงงานผลิตรถบรรทุกรายใหญ่จากสวีเดน
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีเปิดและร่วมเยี่ยมชมโรงงานแห่งใหม่ของบริษัทสแกนเนีย กรุ๊ป (ประเทศไทย) จํากัด ณ โรงงานบริษัท สแกนเนีย กรุ๊ป (ประเทศไทย) จํากัด
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีเปิดและร่วมเยี่ยมชมโรงงานแห่งใหม่ของบริษัทสแกนเนีย กรุ๊ป (ประเทศไทย) จํากัด ผู้ผลิตรถบรรทุกรายใหญ่จากประเทศสวีเดน ซึ่งถือเป็นโรงงานขนาดใหญ่ที่สุดในเอเชีย โดยมีนายกุสตาฟ ซันเดล กรรมการผู้จัดการ บริษัท สแกนเนีย กรุ๊ป (ประเทศไทย) จํากัด และนายรูทเกอร์ เดอ ฟรีส กรรมการผู้จัดการ บริษัท สแกนเนีย ซีวี ประเทศสวีเดน พร้อมด้วยผู้บริหารระดับสูงของบริษัทฯ ให้การต้อนรับ และมีนายสตัฟฟาน แฮรร์สตร็อม เอกอัครราชทูตสวีเดน ประจําประเทศไทย และนายธฤต สําราญเวทย์ รองผู้ว่าจังหวัดสมุทรปราการ ร่วมเป็นเกียรติ ณ โรงงานบริษัท สแกนเนีย กรุ๊ป (ประเทศไทย) จํากัด เขตประกอบการอุตสาหกรรม โครงการบางกอกฟรีเทรดโซน อําเภอบางเสาธง จังหวัดสมุทรปราการ
———————
รัฐบาลไทย-ข่าวทำเนียบรัฐบาล-นายกรัฐมนตรี ได้มีแถลงการณ์ “สถานการณ์ฝุ่นละออง PM2.5 เกินค่ามาตรฐาน”
วันศุกร์ที่ 1 กุมภาพันธ์ 2562
นายกรัฐมนตรี ได้มีแถลงการณ์ “สถานการณ์ฝุ่นละออง PM2.5 เกินค่ามาตรฐาน”
แถลงการณ์นายกรัฐมนตรี“สถานการณ์ฝุ่นละออง PM2.5 เกินค่ามาตรฐาน”
พี่น้องประชาชนชาวไทยที่รัก
ตามที่เกิดสถานการณ์ปัญหามลพิษทางอากาศจากฝุ่นละอองขนาดเล็ก PM2.5 สูงเกินค่ามาตรฐานในพื้นที่กรุงเทพมหานคร และจังหวัดปริมณฑล 5 จังหวัด รวมถึงจังหวัดสมุทรสงครามด้วย และปัญหาดังกล่าวเริ่ม
มีผลกระทบต่อสุขภาพของประชาชน นั้น
กรุงเทพมหานครและจังหวัดปริมณฑล ได้แก้ไขปัญหาระยะสั้นอย่างต่อเนื่อง ได้แก่ การเข้มงวดตรวจจับรถควันดํา การควบคุมฝุ่นละอองจากการก่อสร้าง การเร่งคืนพื้นผิวจราจร การควบคุมการเผาในที่โล่ง
การตรวจสอบการปล่อยมลพิษจากโรงงานอุตสาหกรรม การฉีดพ่นละอองน้ําในอากาศ และการล้าง
ทําความสะอาดถนน
อย่างไรก็ตาม สถานการณ์ของฝุ่นละออง PM2.5 ก็ยังไม่คลี่คลายลง เนื่องจากปริมาณการใช้รถเครื่องยนต์ดีเซลส่วนบุคคลในกรุงเทพมหานครและจังหวัดปริมณฑลมีจํานวนมาก ประกอบกับไม่มีการถ่ายเทของอากาศ จึงทําให้ PM2.5 อยู่ในอากาศปกคลุมเหนือพื้นที่ดังกล่าว แม้จะมีการตรวจจับรถที่ปล่อยควันดําเกินกว่า
ที่กฎหมายกําหนดอย่างเข้มข้น รวมทั้งไม่พบการปล่อยมลพิษจากโรงงานเกินกําหนดแต่อย่างใด
ดังนั้น รัฐบาลจึงขอความร่วมมือประชาชนใช้รถยนต์ส่วนบุคคลเครื่องยนต์ดีเซลเดินทางเข้ามาในพื้นที่กรุงเทพมหานครและจังหวัดปริมณฑลเท่าที่จําเป็น หรืองดใช้ระยะหนึ่งจนกว่าสถานการณ์จะคลี่คลาย เพราะการเผาไหม้ที่ไม่สมบูรณ์ของเครื่องยนต์เป็นต้นเหตุของการเกิดฝุ่นละอองมากที่สุด
สําหรับการแก้ไขปัญหาในระยะยาวนั้น จะต้องมีการพัฒนาระบบโครงข่ายขนส่งสาธารณะให้เชื่อมโยงกัน
ทุกระบบ ทั้งระบบล้อ ราง และเรือ การปรับปรุงคุณภาพน้ํามันเชื้อเพลิง ปรับปรุงมาตรฐานไอเสียรถยนต์
เพิ่มสถานีบริการน้ํามันที่ไม่ก่อให้เกิดมลพิษ และรณรงค์ให้ประชาชนใช้พลังงานที่เป็นมิตรต่อสิ่งแวดล้อม รวมถึงส่งเสริมและผลักดันการใช้รถยนต์ที่ไม่ก่อให้เกิด PM2.5 อาทิ รถยนต์ที่ใช้ก๊าซธรรมชาติเป็นเชื้อเพลิง รถยนต์ไฮบริด และรถยนต์พลังงานไฟฟ้า เป็นต้น
รัฐบาลต้องขออภัยสําหรับความไม่สะดวกของพี่น้องประชาชนมา ณ โอกาสนี้ และขอขอบคุณทุกภาคส่วน
ที่สนับสนุนและให้ความร่วมมือในการแก้ไขปัญหาดังกล่าวเป็นอย่างดียิ่ง
รัฐบาลไทย-ข่าวทำเนียบรัฐบาล-มาตรการภาษีเพื่อ SMEs กระตุ้นเศรษฐกิจดิจิทัล
วันศุกร์ที่ 21 กรกฎาคม 2560
มาตรการภาษีเพื่อ SMEs กระตุ้นเศรษฐกิจดิจิทัล
การนําเทคโนโลยีดิจิทัลมาช่วยในการประกอบธุรกิจ จะช่วยเพิ่มศักยภาพของผู้ประกอบการ SMEs ได้อย่างก้าวกระโดด
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการภาษีเพื่อส่งเสริมให้ผู้ประกอบการ SMEs หันไปใช้โปรแกรมคอมพิวเตอร์ในการดําเนินธุรกิจและบริหารกิจการให้มากขึ้น โดยให้ SMEs ที่มีทุนที่มีรายได้ไม่เกิน 30 ล้านบาท สามารถนําค่าใช้จ่ายที่เกิดจากการซื้อ จ้างทํา หรือใช้บริการโปรแกรมคอมพิวเตอร์ ไปหักเป็นรายจ่ายได้ 2 เท่าของค่าใช้จ่ายที่เกิดขึ้นจริง แต่ไม่เกิน 1 แสนบาท สําหรับรอบระยะเวลาบัญชีที่เริ่มระหว่างวันที่ 1 ม.ค. 2560 – 31 ธ.ค. 2562 โดยจะต้องเป็นการซื้อหรือใช้บริการจากผู้ขายที่ขึ้นทะเบียนกับสํานักงานพัฒนาดิจิทัลเพื่อเศรษฐกิจและสังคมไว้เท่านั้น ทั้งนี้ รัฐบาลมุ่งหวังที่จะยกระดับธุรกิจ SMEs ซึ่งเป็นรากฐานสําคัญในการสร้างศักยภาพทางเศรษฐกิจ เพิ่มขีดความสามารถในการแข่งขันของประเทศ รองรับนโยบายไทยแลนด์ 4.0
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมราชทัณฑ์ โดยกระทรวงยุติธรรมยกระดับการบริหารระบบงานราชทัณฑ์
วันพุธที่ 7 มิถุนายน 2560
กรมราชทัณฑ์ โดยกระทรวงยุติธรรมยกระดับการบริหารระบบงานราชทัณฑ์
นายวิทยา สุริยะวงค์ รองปลัดกระทรวงยุติธรรม เป็นประธานการประชุมเชิงปฏิบัติการเพื่อระดมความคิดเห็นจากเรือนจําและเผยแพร่พระราชบัญญัติ
เมื่อวันจันทร์ที่ ๕ มิถุนายน ๒๕๖๐ เวลา ๐๙.๐๐ น.
ณ ห้องทิพวัลย์ ๑ โรงแรมริชมอนด์-สไตล์ลิช คอนเวนชั่น ถนนรัตนาธิเบศร์ จังหวัดนนทบุรี
นายวิทยา สุริยะวงค์ รองปลัดกระทรวงยุติธรรม
เป็นประธานการประชุมเชิงปฏิบัติการเพื่อระดมความคิดเห็นจากเรือนจําและเผยแพร่พระราชบัญญัติ
เพื่อร่วมหารือถึงประเด็นที่น่าสนใจและหลักการนําพระราชบัญญัติราชทัณฑ์ พ.ศ. ๒๕๖๐
มาปรับใช้กับงานในเรือนจํา ตลอดทั้งรับฟังความคิดเห็นถึงร่างกฎกระทรวง
และร่างระเบียบกรมราชทัณฑ์ ออกตามความในพระราชบัญญัติราชทัณฑ์ พ.ศ. ๒๕๖๐
อันจะนําไปสู่การพัฒนาประสิทธิภาพการดําเนินงานของกรมราชทัณฑ์
และเป็นการยกระดับการบริหารระบบงานราชทัณฑ์ทั้งระบบต่อไป
โดยมี นายอายุตม์ สินธพพันธุ์ รองอธิบดีกรมราชทัณฑ์ ฝ่ายวิชาการ
ผู้บัญชาการเรือนจําและผู้ที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-ธ.ก.ส. จัดแคมเปญ “เงินออมมั่งมี Chinese New Year 2562”
วันจันทร์ที่ 4 กุมภาพันธ์ 2562
ธ.ก.ส. จัดแคมเปญ “เงินออมมั่งมี Chinese New Year 2562”
ธ.ก.ส. จัดแคมเปญ “เงินออมมั่งมี Chinese New Year 2562” มอบกระปุกออมทรัพย์ “รถบรรทุกเงินทองมั่งคั่ง” บรรทุกเงินหยวนเป่าสัญลักษณ์แห่งความร่ํารวย ส่งความสุขและความเป็นมงคลในเทศกาลตรุษจีน เริ่มรับฝาก 4-15 กุมภาพันธ์ 2562  นี้
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้เปิดแคมเปญ “เงินออมมั่งมี Chinese New Year 2562” เพื่อส่งความสุข ความปรารถนาดีและความเป็นมงคล เนื่องในเทศกาลตรุษจีน ปี 2562 ให้กับผู้ฝากเงินกับ ธ.ก.ส. โดยจะได้รับกระปุกออมทรัพย์ “รถบรรทุกเงินทองมั่งคั่ง” บรรทุกเงินหยวนเป่า หรือ “เงินตําลึงจีน” ที่มีลักษณะเป็นแท่งเงินปลายโค้งสูงทั้งสองข้าง รูปร่างคล้ายเรือตรงกลางนูนป่องสีทองสว่างไสว ถือเป็นสัญลักษณ์แห่งความร่ํารวยและความเป็นสิริมงคล โดยเปิดรับฝากตั้งแต่วันที่ 4-15 กุมภาพันธ์ 2562 นี้เท่านั้น
สําหรับเงื่อนไขการรับฝาก กรณีบุคคลทั่วไป เปิดบัญชีใหม่หรือฝากเงินเพิ่ม 20,000 บาทขึ้นไป ส่วนกลุ่มเด็กและเยาวชน อายุไม่เกิน 20 ปี เปิดบัญชีใหม่ หรือฝากเพิ่ม 2,000 บาทขึ้นไป ในบัญชีเงินฝากออมทรัพย์ใช้สมุด เงินฝากออมทรัพย์ทวีโชค หรือเงินฝากออมทรัพย์ A-Saving และคงยอดเงินฝากในบัญชีถึงวันที่ 30 เมษายน 2562 จะได้รับกระปุกออมทรัพย์ ธ.ก.ส. “รถบรรทุกเงินทองมั่งคั่ง” จํานวน 1 กระปุก จํากัดสิทธิ์ 1 บัญชี ต่อ 1 กระปุก โดยสามารถสอบถามรายละเอียดเพิ่มเติมได้ที่ Call center 02-555-0-555 หรือ www.baac.or.th